
	[bookmark: nev]HÁZI BÁLINT
hazibalint@gmail.com
Pénzügy és számvitel
BSc, 7. félév
Szegedi Tudományegyetem
Gazdaságtudományi Kar
	
[bookmark: _GoBack]






Témavezető:
	Dr. Tóth Balázs
adjunktus, SZTE GTK




NAGY PÉNZ, NAGY FOCI? A MAGYAR FUTBALL LEGSIKERESEBB KLUBJAINAK PÉNZÜGYI FELÉPÍTÉSE ÉS ELEMZÉSE

A sport mindig is kiemelt érdeklődésű területnek számított Magyarországon, hiszen több sportágban is világszinten nagy sikereket értek el a magyar élsportolók az elmúlt több, mint száz évben. A kiemelt érdeklődéssel bíró sportágak közül is a legnagyobb figyelmet, a világ legtöbb országához hasonlóan, a labdarúgás kapja. Napjainkban is megmaradt a labdarúgás kiemelt szerepe a magyar sportéletben, de azóta egy fokozatos mélyrepülés következett be mind a válogatott, mind a klubfutballunk tekintetében. A profi sport, és kiváltképp a labdarúgás napjainkban már nem egyszerű szabadidős tevékenység, hanem a szórakoztató ipar növekvő gazdasági jelentőséggel bíró ágazata. Erre reagálva a magyar állam is kiépített egy támogatási rendszert a sportnak, mint nemzetgazdasági ágazatnak a fejlődésének érdekében. Ez a folyamat nagy hatást gyakorolt a hazai labdarúgó klubok működésére is.
Tanulmányom során arra keresem a választ, hogy hogyan alakult a legsikeresebb magyar labdarúgócsapatok nemzetközi eredményessége a pénzügyi felépítésük megváltozásával az elmúlt két évtizedben. A kérdés megválaszolásához kutatási módszertanként dokumentumelemzést választottam. Megvizsgálandó szempontnak tartom a vizsgált klubok vagyonszerkezetét, likviditását, adósságállományát és jövedelmezőségét, valamint a magyar klubfutball szerkezeti sajátosságait. Ezáltal szeretnék következtetéseket levonni arról, hogy az elmúlt évtizedben bekövetkezett változások ténylegesen pozitív irányba terelték-e a magyar klubfutballt, valamint megállapítani, hogy miben más a top klubjaink mostani és elmúlt évtizedekbeli pénzügyi felépítése.
Az elsőosztályú és az alacsonyabb osztályú országos bajnokságok között felfedezhetők egyaránt pénzügyi és működési különbségek. A vizsgált magyar top klubok összevetéséből megállapítható, hogy a vizsgált időszakban a pénzügyi menedzsment befektetési és finanszírozási döntései nagyban befolyásolták a későbbi sportszakmai eredményességet, valamint, ha egy klub fejlődni szeretne, és top csapat akar lenni Magyarországon, ahhoz elengedhetetlen, hogy rendszeresen részt tudjon venni a nemzetközi kupák csoportköreiben. Ez a kettős feltétel az elmúlt évtizedekben hosszú távon egy klubunknak sikerült, a többi vizsgált csapat csak részeredményeket tudott elérni, esetükben beszélhetünk tudatos, hosszú távú fejlődési pályáról.



